Mødet er åbnet. I dag er der følgende anmeldelser: Erhvervsministeren (Simon Kollerup): Lovforslag nr. L 122 (Forslag til lov om ædle metaller og konfliktmineraler). Beskæftigelsesministeren (Peter Hummelgaard): Lovforslag nr. L 136 (Forslag til lov om ændring af lov om aktiv socialpolitik, lov om en aktiv beskæftigelsesindsats og forskellige andre love. Skatteministeren (Morten Bødskov): Lovforslag nr. L 137 (Forslag til lov om ændring af momsloven, kildeskatteloven, skatteindberetningsloven og lov om afgifter af spil. i forbindelse med udbetaling fra feriegarantiordninger m.v. og udskydelse af ikrafttrædelsestidspunktet for den digitale logbog m.v.)). Forsvarsministeren (Trine Bramsen): Lovforslag nr. L 138 (Forslag til lov om ændring af lov om hjemmeværnet. Børne- og undervisningsministeren (Pernille Rosenkrantz-Theil): Lovforslag nr. L 139 (Forslag til lov om ændring af lov om friskoler og private grundskoler m.v., lov om efterskoler og frie fagskoler og lov om private institutioner for gymnasiale uddannelser. Lovforslag nr. L 140 (Forslag til lov om midlertidige foranstaltninger på børne- og undervisningsområdet til forebyggelse og afhjælpning i forbindelse med COVID-19). Titler på de anmelde sager vil fremgå af www.folketingstidende.dk. ovenfor). Ministeren for nordisk samarbejde (Mogens Jensen) har meddelt mig, at han ønsker i henhold til forretningsordenens § 19, stk. 4, at give Folketinget en skriftlig Redegørelse om det nordiske samarbejde. R 10). Eksemplarer vil blive omdelt, og redegørelsen vil fremgå af www.folketingstidende.dk. Der er ikke aftalt dato for forhandlingerne. Fra medlem af Folketinget Troels Lund Poulsen (V), der har orlov, har jeg modtaget meddelelse om, at han fra og med den 26. marts 2020 atter kan give møde i Tinget. Anders G. Christensens hverv som midlertidigt medlem af Folketinget ophører fra nævnte dato at regne. Fra medlem af Folketinget Sjúrður Skaale (JF), der har orlov, har jeg modtaget meddelelse om, at han fra og med den 25. marts 2020 atter kan give møde i Tinget. Barbara Gaardlykke Apols hverv som midlertidigt medlem af Folketinget ophører fra nævnte dato at regne.
De sager, der er opført under punkt 1 og 2 på dagsordenen, kan kun med Tingets samtykke behandles i dette møde. Hvis ingen gør indsigelse, betragter jeg samtykket som givet. Det er givet.
Der er stillet ændringsforslag. Ønsker nogen at udtale sig? Da det ikke er tilfældet, er forhandlingen sluttet, og vi går til afstemning.
Ønskes afstemning om ændringsforslag nr. 1-7, tiltrådt af udvalget? De er vedtaget. Jeg foreslår, at lovforslaget går direkte til tredje behandling uden fornyet udvalgsbehandling. Hvis ingen gør indsigelse, betragter jeg det som vedtaget. Det er vedtaget.
Der er ikke stillet ændringsforslag. Ønsker nogen at udtale sig? Da det ikke er tilfældet, er forhandlingen sluttet. Jeg foreslår, at lovforslaget går direkte til tredje behandling uden fornyet udvalgsbehandling. Hvis ingen gør indsigelse, betragter jeg det som vedtaget. Det er vedtaget.
Der er ikke mere at foretage i dette møde. Folketingets næste møde afholdes i dag, tirsdag den 17. marts 2020, kl. 10.10 med tredje behandling af lovforslag nr. L 134 og L 135 og efterfølgende første behandling af lovforslag nr. L 140, og der skal altså stemmes kl. 10.10.